Naisten ja miesten palkkaeroista tuli julkista tietoa Britanniassa – nyt kuka tahansa voi nähdä tasa-arvon tilan yli 250 työntekijän yrityksissä

Yli 9 000 yritystä on jo raportoinut miesten ja naisten palkoista. Määräaika menee umpeen torstain vastaisena yönä. Suurin osa yrityksistä maksaa miehille keskimäärin paremmin kuin naisille. Palkkaero miesten eduksi on suurin finanssialalla.

Lontoo

Britanniassa kaikkien yli 250 työntekijän yritysten on nyt pakko raportoida naisten ja miesten välisistä palkkaeroista.

Palkkaeroista tulee samalla julkista tietoa. Niitä voi käydä katsomassa kuka tahansa julkishallinnon ylläpitämillä verkkosivuilla. Palkkatietoja voi hakea helposti ja nopeasti yritys- tai alakohtaisesti sekä yritysten koon mukaan.